
Melegen hengerelt acélszalagok lencsésségének csökkentése további felhasználásra való optimalizálása

Kulcsszavak: Lencsésség, Optimalizálás, Meleghengerlés
A dolgozatomban melege hengerelt acélszalagok lencsésségével foglalkozom. Kezdetben részletesen bemutatom a Liberty Dunaújváros meleghengerművének felépítését és a hengerlés folyamatát. Kifejtem a geometriai méretek értelmezését, valamint bemutatom az üzem rendelkezésére álló mérőberendezéseket a szalag mérésére és a szalag szelvényeltérésének fő típusait. Az előírt geometriai méretek alapján csoportosítva bemutatom az előírásokat, azok kialakulásukat a hengerrészekben és a lehetséges méretproblémák típusait.
A TDK dolgozatom fő részében a további felhasználásra gyártott alapanyagként szolgáló melegen hengerelt szalag lencsésségének csökkentési lehetőségeit vizsgálom. Ismertetem a vizsgálat fontosságát és a rendelkezésre álló vizsgálati lehetőségeket. Meghatározom a vizsgálandó termékcsoportokat, majd részletes statisztikai elemzést végezek a különböző paraméterek alapján. Végül javaslatokat teszek a további felhasználásra gyártott alapanyagok lencsealakjának csökkentésére.



